CPVO-TP/121/2/ 1. pārskatītais variants

Tulkojums no angļu valodas

Datums: 2011. gada 16. februāris

|  |  |
| --- | --- |
| \\10.94.8.22\kopeja\EN - LV\Directory tulkojumi\Dažādi\L12634\media\image1.jpeg | Community Plant Variety Office [Kopienas Augu šķirņu birojs] |

ATŠĶIRĪGUMA, VIENDABĪGUMA UN STABILITĀTES PĀRBAUŽU PROTOKOLS

X T***ritic***oseca/e Witt.

*TRITIKĀLE*

*UPOV* sugas kods: *TRITL*

Pieņemts14.01.2011.

Stājies spēkā 01.08.2010.

1. **PROTOKOLA PRIEKŠMETS**

Protokolā ir aprakstītas tehniskās procedūras, kas jāievēro, lai izpildītu Padomes Regulas 2100/94 prasības par Kopienas augu šķirņu aizsardzību. Tehniskās procedūras ir apstiprinājusi Administratīvā padome, un to pamatā ir vispārējais Starptautiskās Jaunu augu šķirņu aizsardzības savienības (*UPOV*) Dokuments TG/1/3 un *UPOV* 1989. gada 6. oktobra Vadlīnijas TG/121/3 par atšķirīguma, viendabīguma un stabilitātes pārbaužu veikšanu. Šis protokols attiecas uz visām *X Triticosecale* Witt. šķirnēm. Lai šķirni uzskatītu par tritikāli, tās kariotipā jābūt vismaz pusei no rudzu hromosomām.

1. SĒKLU UN CITA AUGU MATERIĀLA IESNIEGŠANA
2. Kopienas Augu šķirņu birojs (*CPVO*) ir atbildīgs par informācijas sniegšanu pieteikuma iesniedzējam attiecībā uz:

* augu materiāla pieņemšanas beigu datumu;
* mazāko nepieciešamo augu materiāla daudzumu un kvalitāti;
* pārbaudes biroju, uz kuru materiāls jānosūta.

Pārbaudei iesniegtā materiāla parauga daļu saglabā pārbaudes biroja šķirņu kolekcijā, un tas ir kandidātšķirnes galīgais paraugs.

Iesniedzējs ir atbildīgs par to, lai tiktu nodrošināta atbilstība visām muitas un augu veselības prasībām.

1. Beigu datumi, līdz kuriem pārbaudes birojs pieņem dokumentus un materiālu

Beigu datumus pieprasījumu un tehnisko anketu iesniegšanai, kā arī augu materiāla iesniegšanas periodu vai beigu datumu nosaka *CPVO* un katrs izraudzītais pārbaudes birojs.

Pārbaudes birojs ir atbildīgs par to, lai nekavējoties tiktu apstiprināta pārbaužu pieprasījumu un tehnisko anketu saņemšana. Tiklīdz pagājis augu materiāla pieņemšanas beigu datums, pārbaudes birojam jāinformē *CPVO* , ja augu materiāls nav saņemts. Tomēr, ja iesniegtais augu materiāls ir neapmierinošs, informācija par to jāsniedz *CPVO* pēc iespējas ātrāk.

1. Prasības sēklas materiālam

Informācija par šķirņu tehniskās pārbaudes veikšanai paredzētā augu materiāla iesniegšanas beigu datumiem un iesniegšanas prasībām pieejama *CPVO* tīmekļa vietnē (www.cpvo.europa.eu) un *CPVO* oficiālā izdevuma speciālajā laidienā *S2*, ko publicē katra gada septembra mēnesī.

|  |  |  |
| --- | --- | --- |
| Sēklas kvalitāte |  | Dīgtspējas un analītiskās tīrības prasību minimums nedrīkst būt zemāks par EK Direktīvas 66/402/EEK noteiktajiem standartiem. |
|  |  |
|  |  |
| Sēklu apstrāde |  | Augu materiāls nedrīkst būt apstrādāts, ja vien šādu apstrādi nepieļauj vai nepieprasa *CPVO* un pārbaudes birojs. Ja tas ir apstrādāts, jāiesniedz visi dati par veikto apstrādi. |
|  |  |
|  |  |
| Parauga marķējums |  | * Suga; * *CPVO* piešķirtais iesnieguma datnes numurs; * selekcionāra piešķirtais apzīmējums; * pārbaudes birojs (ja ir zināms); * iesniedzēja vārds un uzvārds vai nosaukums; * frāze “Pēc *CPVO* pieprasījuma”. |
|  |  |

1. PĀRBAUŽU VEIKŠANA
2. Šķirņu kolekcija

Šķirņu kolekciju uztur, lai ar tās palīdzību pārbaudē noteiktu kandidātšķiŗnu atšķirīgumu. Šķirņu kolekcijā var ietilpt gan dzīvais augu materiāls, gan aprakstoša informācija. Šķirņu kolekcijā šķirni iekļauj tikai tad, ja ir pieejams augu materiāls tehniskas pārbaudes veikšanai.

Saskaņā ar Padomes Regulas Nr. 2100/94 7. pantu kolekcijas pamatā jābūt šādām šķirnēm:

* šķirnēm, kas uzskaitītas vai aizsargātas ES līmenī vai vismaz vienā no EEZ dalībvalstīm;
* šķirnēm, kas aizsargātas citās *UPOV* dalībvalstīs;
* jebkurai citai vispāratzītai šķirnei.
* Hibrīdu gadījumā visi vispārzināmo hibrīdšķirņu elementi jāuzskata par paraugšķirnes kolekcijas daļu.

Šķirņu kolekcijas sastāvs katrā pārbaudes birojā ir atkarīgs no ekoloģiskajiem apstākļiem, kādos attiecīgais pārbaudes birojs atrodas.

Šķirņu kolekcijas uzglabā apstākļos, kas katram jaunieguvumam nodrošina ilgtermiņa saglabāšanu. Par sabojāta vai iztērēta paraugšķirnes materiāla nomaiņu ir atbildīgi pārbaudes biroji. Materiāla nomaiņu var veikt tikai tad, ja attiecīgās pārbaudes apliecina atbilstību jau esošajam paraugšķirnes materiālam. Ja paraugšķirnes materiāla nomaiņā rodas grūtības, pārbaudes birojiem par tām jāinformē *CPVO*. Ja nav iespējams piegādāt pārbaudes birojam autentisku augu materiālu, šķirni no šķirņu kolekcijas izņem.

1. Pārbaudāmais materiāls

Kandidātšķirnes tieši salīdzina ar citām šķirnēm, kas pretendē uz Kopienas augu šķirņu aizsardzību un kurām veic pārbaudi tajā pašā birojā, kā arī tās salīdzina ar atbilstošām šķirnēm no šķirņu kolekcijas. Pārbaudes birojs nepieciešamības gadījumā var iekļaut arī citas kandidātšķirnes un šķirnes. Tādēļ pārbaudes birojiem jācenšas savu darbu saskaņot ar citiem birojiem, kas iesaistīti tritikāles atšķirīguma, viendabīguma un stabilitātes pārbaudē. Par katru kandidātšķirni jāveic vismaz tehnisko anketu apmaiņa, un pārbaudes perioda laikā pārbaudes birojiem jāinformē vienam otru un *CPVO* par tām kandidātšķirnēm, kuru atšķirīguma noteikšana varētu sagādāt problēmas. Īpašu problēmu risināšanai pārbaudes biroji var apmainīties ar augu materiālu.

1. Izmantojamās pazīmes

Atšķirīguma, viendabīguma un stabilitātes pārbaudēs, kā arī aprakstu sagatavošanā jāizmanto tabulā norādītās pazīmes. Izmanto visas pazīmes, nodrošinot to, lai jebkuras citas pazīmes izpausmes pakāpes nepadarītu attiecīgās pazīmes novērošanu par neiespējamu un pazīmes izpausmi netraucētu vides apstākļi, kuros pārbaude tiek veikta. Pēdējā gadījumā par to jāinformē *CPVO*. Turklāt pazīmes novērošana var būt neiespējama kādu citu noteikumu, piemēram, ar augu veselību saistīto noteikumu dēļ.

Saskaņā ar Komisijas Regulas Nr. 1239/95 23. pantu Administratīvā padome pilnvaro priekšsēdētāju reģistrēt šķirņu papildu pazīmes un to izpausmes.

1. Šķirņu grupēšana

Lai atvieglotu atšķirīguma novērtēšanu, šķirnes un salīdzināmās kandidātšķirnes iedala grupās. Grupēšanai ir piemērotas tās pazīmes, kuras šķirnes robežās no pieredzes ir zināmas kā nemainīgas vai tikai nedaudz mainīgas un kuru dažādās izpausmju pakāpes kolekcijā ir samērā vienmērīgi sadalītas. Nepārtrauktu grupēšanas pazīmju gadījumā ir vajadzīgas tādas izpausmes pakāpes starp blakus grupām, kas savstarpēji pārklājas, lai samazinātu risku, ka kandidātšķirnes tiks nepareizi iedalītas grupās. Iedalīšanai grupās varētu izmantot šādas pazīmes (*CPVO* numerācija; *G*, ar ko apzīmē pazīmi, ko izmanto šķirņu grupēšanai pazīmju tabulā):

1. vārpošanas laiks (6. pazīme);
2. stiebrs: augšējā posma apmatojuma blīvums (11. pazīme);
3. apakšējā plēksne: apmatojums uz ārējās virsmas (16. pazīme);
4. grauds: fenola iekrāsojums (20. pazīme);
5. veģetācijas tips (21. pazīme).
6. Pārbaudes plāni un audzēšanas apstākļi

Pārbaužu minimālais ilgums parasti ir divi neatkarīgi augšanas cikli. Pārbaudes veic apstākļos, kas nodrošina normālu augšanu. Lauciņu lielumam jābūt tādam, lai augus vai augu daļas var noņemt mērīšanai un skaitīšanai, netraucējot novērojumus, kas jāveic līdz augšanas cikla beigām.

Katrā pārbaudē kopumā jāiekļauj vismaz 2 000 augi, kas jāsadala divos vai vairāk atkārtojumos.

Pazīme “veģetācijas tips” jāvērtē ne mazāk kā 500 augiem.

Ja pārbaudei izmanto vārpu rindas, tad vārpu rindu skaits nav mazāks par 100 rindām.

Hibrīdu pārbaudē jāiekļauj vecākaugu līnijas, un tās jāpārbauda un jāvērtē tāpat kā jebkura cita šķirne, kas lielākoties vairojas pašapputes ceļā. Novērojumi par pašu hibrīdšķirni jāveic ne mazāk kā 200 augiem.

Visi novērojumi, kuru pamatā ir augu mērīšana vai skaitīšana, jāveic 20 augiem vai 20 augu daļām.

1. Īpašās pārbaudes

Saskaņā ar Padomes Regulas Nr. 2100/94 83. panta 3. punktu pieteicējs tehniskajā anketā vai pārbaudes laikā var norādīt, ka kandidātšķirnei piemīt pazīme, kas varētu palīdzēt atšķirīguma noteikšanā. Ja šāds apgalvojums ir izteikts un to apstiprina ticami tehniskie dati, var uzsākt īpašu pārbaudi ar nosacījumu, ka iespējams izveidot tehniski pieņemamu pārbaudes procedūru.

Īpašās pārbaudes ar *CPVO* priekšsēdētāja piekrišanu tiek veiktas tad, ja ir maz ticams, ka atšķirīgums parādīsies, izmantojot protokolā uzskaitītās pazīmes.

1. Lēmumu normatīvi
2. Atšķirīgums

Kandidātšķirne uzskatāma par atšķirīgu, ja tā atbilst Padomes Regulas Nr. 2100/94 7. panta prasībām.

Lai novērtētu hibrīdu atšķirīgumu, pamatojoties uz vecākaugu līnijām un formulu, var izveidot atsijāšanas sistēmu saskaņā ar šādiem ieteikumiem:

1. vecākaugu līniju apraksts saskaņā ar pārbaudes vadlīnijām;
2. vecākaugu līniju identitātes pārbaude, salīdzinot ar paraugšķiras kolekciju, par pamatu izmantojot tās pazīmes, kas iekļautas pazīmju tabulā, lai atlasītu tuvākās inbredlīnijas;
3. hibrīda formulas identitātes pārbaude, salīdzinot ar vispārzināmo hibrīdu formulām un ņemot vērā tuvākās inbredlīnijas;
4. atšķirīguma novērtēšana hibrīdu līmenī šķirnēm ar līdzīgu formulu.

Kvalitatīvās pazīmes

Ja pazīmēm ar nepārtrauktu mainību ir iespējami diskrēti stāvokļi, tad divas šķirnes ir nepārprotami atšķirīgas gadījumā, kad attiecīgās pazīmes izpaužas divos atšķirīgos stāvokļos.

Kvantitatīvās pazīmes

Pazīmes, kam ir nepārtraukts izpausmes diapazons no vienas robežas līdz otrai, var izmērīt vai vizuāli novērot.

Ja pazīmes var novērot vizuāli, divas šķirnes ir nepārprotami atšķirīgas tad, ja attiecīgās pazīmes izpausme atšķiras vismaz par vienu balli, ņemot vērā šķirņu robežās novēroto mainīgumu.

Ja atšķirīgumu novērtē, izmantojot t-testa mazāko būtiskāko robežstarpību, divas šķirnes ir nepārprotami atšķirīgas tad, kad atšķirība ar vienādu zīmi novērojama 1 % vai mazākā (p<0,01) nozīmības līmenī divos secīgos augšanas ciklos vai divos augšanas ciklos no trijiem.

Ja atšķirīgumu novērtē, izmantojot vairāku gadu komplekso atšķirīguma analīzi (*COYD*), divas šķirnes ir nepārprotami atšķirīgas tad, ja divu vai triju gadu pārbaudē attiecīgās pazīmes atšķiras 1 % vai mazākā (p< 0,01) nozīmības līmenī.

Ja ieteicamais nozīmības līmenis vai ieteiktās statistikas metodes nav piemērotas, izmantotā metode jāapraksta skaidri saprotamā veidā.

1. Viendabīgums

Viendabīgumu novērtē, vizuāli novērojot un atklājot šķirnei netipiskus augus.

Šķirnei netipisko gadījumu skaits paraugā, kura lielums ir 100 vārpu rindas, augi vai augu daļas, nedrīkst pārsniegt 10 uz 100 (populācijas standarts 6 % ar > 95 % atzīšanas varbūtību). Pazīmes, kas jānovēro paraugā, kura lielums ir 100 augi, pazīmju tabulā ir atzīmētas ar “*A*”. Šo “*A*” pazīmju, izņemot 2. un 20. pazīmes, viendabīgumu var vērtēt divās kārtās. Pirmajā kārtā novēro 20 augus vai augu daļas. Ja šķirnei netipiskus gadījumus nenovēro, konstatē, ka šķirne ir viendabīga. Ja novēro vairāk nekā 6 šķirnei netipiskus gadījumus, konstatē, ka šķirne nav viendabīga. Ja novēroto šķirnei netipisko gadījumu skaits ir no 1 līdz 6, jānovēro papildu paraugs, kura lielums ir 80augi vai augu daļas.

Netipisko gadījumu skaits 2 000 augu vai augu daļu lielā paraugā nedrīkst pārsniegt 18 uz 2 000 (populācijas standarts 0,6 % ar > 95 % atzīšanas varbūtību). Pazīmes, kas jānovēro paraugā, kura lielums ir 2 000 augi, pazīmju tabulā ir atzīmētas ar “*B*”.

Hibrīdu gadījumā netipisko gadījumu skaits 200 augu lielā paraugā nedrīkst pārsniegt 27 uz 200 (populācijas standarts 10 % ar > 95 % atzīšanas varbūtību).

Visu šķirņu, izņemot hibrīdšķirņu, otrā augšanas cikla vajadzībām var ļaut atkārtoti iesniegt augu materiālu, ja pirmajā augšanas ciklā netipisko gadījumu skaits 2 000 augu lielā paraugā nepārsniedz 28 augus (populācijas standarts 1 % ar > 95 % atzīšanas varbūtību) vai 21 augu, augu daļu vai vārpu rindu 100 augu lielā paraugā (populācijas standarts 15 % ar > 95 % atzīšanas varbūtību).

1. Stabilitāte

Kandidātšķirni uzskata par pietiekami stabilu, ja nekas neliecina par tās neviendabīgumu.

Sēklu paraugos, ko iesniedz turpmāk un iekļauj kādā no pārbaudēm, jābūt tādai pašai pazīmju izpausmei kā sākotnēji iesniegtajā materiālā.

1. **REZULTĀTU PAZIŅOŠANA**

Pēc katras sezonas, kurā veikti novērojumi, rezultātus apkopo un paziņo *CPVO*, izmantojot *UPOV* tipveida starpposma ziņojuma veidlapu, un jebkuras problēmas norāda pozīcijās “atšķirīgums”, “viendabīgums” un “stabilitāte”. Kandidātšķirnes var atbilst atšķirīguma, viendabīguma un stabilitātes standartiem pēc diviem augšanas cikliem, bet dažos gadījumos var būt vajadzīgi trīs augšanas cikli. Kad pārbaudes ir pabeigtas, pārbaudes birojs rezultātus nosūta *CPVO*, izmantojot *UPOV* gala ziņojuma tipveida veidlapu.

Ja uzskatāms, ka attiecīgā kandidātšķirne atbilst atšķirīguma, viendabīguma un stabilitātes standartiem, gala ziņojumam pievieno šķirnes aprakstu *UPOV* ieteiktajā formātā. Ja kandidātšķirne neatbilst šiem standartiem, gala ziņojumam pievieno neatbilstības pamatojumu un pārbaudes rezultātu kopsavilkumu.

*CPVO* jāsaņem starpposma ziņojumi un gala ziņojumi līdz dienai, par kuru *CPVO* ir vienojies ar pārbaudes biroju.

Starpposma ziņojumus un gala pārbaudes ziņojumus paraksta pārbaudes biroja atbildīgais darbinieks, un tajos ir skaidri apliecinātas *CPVO* ekskluzīvās rīcības/nodošanas tiesības.

1. **SADARBĪBA AR PIETEIKUMA IESNIEDZĒJU**

Ja pārbaudē rodas sarežģījumi, par tiem jāinformē *CPVO*, lai šo informāciju var nodot pieteikuma iesniedzējam. Iepriekšējas vienošanās gadījumā pieteikuma iesniedzēju var informēt tieši, un to var darīt tajā pašā laikā, kad informācija tiek nosūtīta uz *CPVO*, īpaši tad, ja ir ieteicams apmeklēt izmēģinājuma vietu.

1. STĀŠANĀS SPĒKĀ

Šis protokols stājas spēkā 2010. gada 1. augustā. Daļēji pārskatītā tehniskā protokola apstiprināšana neietekmēs nevienu procesā esošu kandidātšķirņu atšķirīguma, viendabīguma un stabilitātes pārbaudi, kas ir uzsākta pirms iepriekšminētā datuma. Kandidātšķirņu tehniskās pārbaudes veic saskaņā ar tehniskajiem protokoliem, kas ir spēkā atšķirīguma, viendabīguma un stabilitātes pārbaudes uzsākšanas datumā. Par atšķirīguma, viendabīguma un stabilitātes pārbaudes uzsākšanas datumu uzskata datumu, kurā jāiesniedz augu materiāls pirmajam pārbaudes periodam.

Gadījumos, kad *CPVO* lūdz pārņemt atšķirīguma, viendabīguma un stabilitātes ziņojumu, kuram tehniskā pārbaude ir pabeigta vai arī šāda lūguma brīdī tā ir izpildes procesā, šādu ziņojumu var pieņemt tikai tad, ja tehniskā pārbaude ir veikta atbilstoši *CPVO* tehniskajam protokolam, kas bija spēkā datumā, kad tehniskā pārbaude tika uzsākta.

**VI ATŠĶIRĪGUMA, VIENDABĪGUMA UN STABILITĀTES PĀRBAUDĒ UN ŠĶIRNES APRAKSTU SAGATAVOŠANĀ IZMANTOJAMO PAZĪMJU TABULA**

|  |  |  |  |  |  |
| --- | --- | --- | --- | --- | --- |
| ***CPVO***  **Nr.** | ***UPOV***  **Nr.** | **Pazīmes** | **Stadija,**  **metode[[1]](#footnote-1)** | **Piemēri[[2]](#footnote-2)** | **Vērtējums (balles)** |
| **1.** | **1.** | **Ploiditāte** | 05-07 |  |  |
|  |  | tetraploīda |  |  | 4 |
|  |  | heksaploīda |  | *Tricolor; -* | 6 |
|  |  | oktoploīda |  |  | 8 |
| **2.** | **2.** | **Koleoptile: antocianīna krāsojums** | 09-11 |  |  |
| (+)**[[3]](#footnote-3)** |  | nav vai ir ļoti vājš | *A*; *VG* |  | 1 |
|  |  | vājš |  |  | 3 |
|  |  | vidējs |  | *Trimaran; -* | 5 |
|  |  | stiprs |  | *Tricolor; -* | 7 |
|  |  | ļoti stiprs |  | *Lamberto; -* | 9 |
| **3.** | **3.** | **Augs: cera forma** | 25-29 |  |  |
| **(+)** |  | stāva | *B;* *VG* |  | 1 |
|  |  | pusstāva |  | *Cumes; -* | 3 |
|  |  | vidēja |  |  | 5 |
|  |  | pusklājeniska |  | *Ampiac; -* | 7 |
|  |  | klājeniska |  |  | 9 |
| **4.** | **4.** | **Augs: augu ar noliektu karoglapu sastopamības biežums** | 47-51 |  |  |
| **(+)** |  | nav vai ļoti maz | *B;* *VG* |  | 1 |
|  |  | maz |  | *Trimaran; -* | 3 |
|  |  | vidējs skaits |  | *Cumes; -* | 5 |
|  |  | daudz |  | *Trias* | 7 |
|  |  | ļoti daudz |  |  | 9 |

|  |  |  |  |  |  |
| --- | --- | --- | --- | --- | --- |
| ***CPVO***  **Nr.** | ***UPOV***  **Nr.** | **Pazīmes** | **Stadija,**  **metode1** | Piemēri2 | **Vērtējums (balles)** |
| **5.** | **5.** | **Karoglapa: austiņu antocianīna krāsojums** | 47-51 |  |  |
|  |  | nav vai ir ļoti vājš | *A*; *VG* | *Binova; -* | 1 |
|  |  | vājš |  | *Cumes; -* | 3 |
|  |  | vidējs |  | / | 5 |
|  |  | stiprs |  | *Galtjo; -* | 7 |
|  |  | ļoti stiprs |  | *-; Fscal* | 9 |
| **6.** | **6.** | **Vārpošana (pirmā vārpiņa redzama uz 50 % vārpu)** | 50-52 |  |  |
|  |  | ļoti agra | *B;* *MG* | *Curtido; -* | 1 |
|  |  | agra |  | *Tricolor; -* | 3 |
|  |  | vidēja |  | *Calao; -* | 5 |
|  |  | vēla |  | *Lasko; -* | 7 |
| **G** |  | ļoti vēla |  | *Pinokio; -* | 9 |
| **7.** | **7.** | **Karoglapa: maksts vaska apsarme** | 55-65 |  |  |
|  |  | nav vai ir ļoti vāja | *B;* *VG* |  | 1 |
|  |  | vāja |  | -; *Abaco* | 3 |
|  |  | vidēja |  | *Kortego; Bacum* | 5 |
|  |  | stipra |  | *Calao; -* | 7 |
|  |  | ļoti stipra |  |  | 9 |
| **8.** |  | **Karoglapa: lapas plātnes vaska apsarme (apakšpusē)** | 55-65 | - |  |
|  |  | nav vai ir ļoti vāja | *A*; *VG* |  | 1 |
|  |  | vāja |  | -; *Abaco* | 3 |
|  |  | vidēja |  | *Kortego; -* | 5 |
|  |  | stipra |  | *Calao; -* | 7 |
|  |  | ļoti stipra |  | *Lupus; -* | 9 |

|  |  |  |  |  |  |
| --- | --- | --- | --- | --- | --- |
| ***CPVO***  **Nr.** | ***UPOV***  **Nr.** | **Pazīmes** | **Stadija,**  **Metode1** | Piemēri2 | **Vērtējums (balles)** |
| **9.** | **9.** | **Putekšnīcas: antocianīna krāsojums** | 65 |  |  |
|  |  | nav vai ir ļoti vājš | *A*; *VG* | *Tricolor; -* | 1 |
|  |  | vājš |  | *Aubrac; -* | 3 |
|  |  | vidējs |  |  | 5 |
|  |  | stiprs |  |  | 7 |
|  |  | ļoti stiprs |  |  | 9 |
| **10.** | **12.** | **Vārpa: vaska apsarme** | 60-69 |  |  |
|  |  | nav vai ir ļoti vāja | *B;* *VG* |  | 1 |
|  |  | vāja |  | *Fidelio; -* | 3 |
|  |  | vidēja |  | *Magnat; -* | 5 |
|  |  | stipra |  | *Ampiac; -* | 7 |
|  |  | ļoti stipra |  | *Osorno; -* | 9 |
| **11.** | **13.** | **Stiebrs: augšējā posma apmatojuma blīvums** | 60-69 |  |  |
| **(+)** |  | nav vai ir ļoti mazs | *B;* *VG* | *Trimaran; -* | 1 |
|  |  | mazs |  | *Galtjo; -* | 3 |
|  |  | vidējs |  | *Carnac; -* | 5 |
|  |  | liels |  | *Magnat; -* | 7 |
| **G** |  | ļoti liels |  |  | 9 |
| **12.** | **14.** | **Augs: garums (stiebrs, vārpa un akoti)** | 80-92 |  |  |
|  |  | ļoti īss | *B;* *MG* |  | 1 |
|  |  | īss |  | *Trili Uno; -* | 3 |
|  |  | vidējs |  | *Calao; -* | 5 |
|  |  | garš |  | *Alamo; -* | 7 |
|  |  | ļoti garš |  |  | 9 |
| **13.** | **15.** | **Vārpa: akotu izkārtojums** | 80-92 |  |  |
| **(+)** |  | akoti vārpas galotnē | *A*; *VG* |  | 1 |
|  |  | vārpa pa pusei klāta ar akotiem |  |  | 2 |
|  |  | vārpa pilnībā klāta ar akotiem |  | *Trimaran; -* | 3 |

|  |  |  |  |  |  |
| --- | --- | --- | --- | --- | --- |
| ***CPVO***  **Nr.** | ***UPOV***  **Nr.** | **Pazīmes** | **Stadija,**  **Metode1** | Piemēri2 | **Vērtējums (balles)** |
| **14.** | **16.** | **Akoti virs vārpas galotnes: garums** | 80-92 |  |  |
|  |  | ļoti īsi | *A: MS* |  | 1 |
|  |  | īsi |  | *Rotego; -* | 3 |
|  |  | vidēji |  | *Carnac; Bacum* | 5 |
|  |  | gari |  | *Ampiac; -* | 7 |
|  |  | ļoti gari |  |  | 9 |
| **15.** | **17.** | **Apakšējā plēksne: pirmā knābja garums (vārpiņa vārpas vidējā trešdaļā)** | 80-92 |  |  |
| **(+)** |  | ļoti īss | *A*; *VG* |  | 1 |
|  |  | īss |  | *Trinidad; -* | 3 |
|  |  | vidēja |  | *Trimaran; -* | 5 |
|  |  | garš |  | *-; Bacum* | 7 |
|  |  | ļoti garš |  | *Ampiac; -* | 9 |
| **16.** | **19.** | **Apakšējā plēksne: apmatojums uz ārējās virsmas (tāpat kā 17. pazīmei)** | 80-92 |  |  |
|  |  | nav | *A*; *VG* | *Carnac; -* | 1 |
| ***G*** |  | ir |  | *Tricolor; Bacum* | 9 |
| **17.** | **20.** | **Salms: stiebra pildījums (vidusdaļā starp vārpas pamatni un stiebra apakšējo mezglu)** | 90-92 |  |  |
|  |  | vājš |  | *Lamberto; -* | 3 |
|  |  | vidējs | *A*; *VG* | *Pinokio* | 5 |
|  |  | biezs |  |  | 7 |
| **18.** | **22.** | **Vārpa: blīvums** | 92 |  |  |
|  |  | skraja | *A*; *VG* | *Ticinio* | 3 |
|  |  | vidēja |  | *Cumes; -* | 5 |
|  |  | blīva |  | *Calao; -* | 7 |

|  |  |  |  |  |  |
| --- | --- | --- | --- | --- | --- |
| ***CPVO***  **Nr.** | ***UPOV***  **Nr.** | **Pazīmes** | **Stadija,**  **Metode1** | Piemēri2 | **Vērtējums (balles)** |
| **19.** | **23.** | **Vārpa: garums bez akotiem** | 92 |  |  |
|  |  | īsa | *A: MS* | *Calao* | 3 |
|  |  | vidēja |  | *Lupus; Bacum* | 5 |
|  |  | gara |  | *Pinokio;-* | 7 |
| **20.** | **25.** | **Grauds: fenola iekrāsojums** | 92 |  |  |
| **(+)** |  | nav vai ir ļoti gaišs | *A*; *VG* | *SW Talentro; -* | 1 |
|  |  | gaišs |  | *Tricolor; -* | 3 |
|  |  | vidējs |  | *Cedro; -* | 5 |
|  |  | tumšs |  | *Galtjo; -* | 7 |
| ***G*** |  | ļoti tumšs |  | *Binova; -* | 9 |
| **21.** | **26.** | **Veģetācijas tips** | - |  |  |
| **(+)** |  | ziemas tips (ziemāji) | *B;* *VG* | *Trimaran; -* | 1 |
|  |  | starpforma |  | *Filius.* *Arc en Ciel* | 2 |
| ***G*** |  | vasaras tips (vasarāji) |  | -; *Abaco* | 3 |

**PIELIKUMI**

I PIELIKUMS

[Paskaidrojumi un metodes 14](#_Toc451526928)

[Attīstības stadiju decimālkods 19](#_Toc451526929)

II PIELIKUMS

Tehniskā anketa

**I IPIELIKUMS**

# PASKAIDROJUMI UN METODES

Pazīmju novērošanas metode

Burti norāda attiecīgo metodi viendabīguma un atšķirīguma novērtēšanai.

|  |  |
| --- | --- |
| ***A*** | Lai novērtētu viendabīgumu, jānovēro paraugs, kurā ir 100 augi. |
| ***B*** | Lai novērtētu viendabīgumu, jānovēro paraugs, kurā ir aptuveni 2 000 augi. |
| ***MG*** | Viens augu vai augu daļu grupas mērījums atšķirīguma novērtēšanai. |
| ***MS*** | Vairāku atsevišķu augu vai augu daļu mērījumi atšķirīguma novērtēšanai. |
| ***VG*** | Vizuāls novērtējums, veicot vienu augu grupas vai augu daļu grupas novērojumu atšķirīguma novērtēšanai. |
| ***VS*** | Vizuāls novērtējums, novērojot atsevišķus augus vai augu daļas atšķirīguma novērtēšanai. |

Kā iepriekšminētās novērtēšanas metodes piemērot praksē

1. Viendabīguma novērtēšana

Apzīmējot konkrētas pazīmes viendabīguma novērtējumu ar burtu *A* vai *B*, eksperts norāda, vai pazīme attiecas uz atsevišķiem augiem (*A*), vai arī uz visiem augiem lauciņā (*B*). Atbilstoši jāizmanto novērojumu veikšanai noteiktie augu kopuma standarti, kas attiecas vai nu uz *A* vai uz *B*.

2. Atšķirīguma novērtēšana

Ja novērošanas metode ir saistīta ar konkrētu pazīmi, pirmo diferencēšanu veic atkarībā no tā, vai veikta vizuālā novērošana (*V*) vai mērījums (*M*).

Otrā diferenciācija ir saistīta ar to novērojumu skaitu, kurus eksperts veic attiecībā uz katru šķirni, tādējādi piešķiramais apzīmējums ir vai nu *G* vai *S*.

Ja šķirnes izpausmes novērtēšanai ir derīgs viens novērojums par grupu, kurā ir nenoteikts skaits atsevišķu augu, to faktiski saprot kā augu grupas vizuālo novērojumu vai mērījumu, piešķirot apzīmējumu *G* (*VG* vai *MG*). Ja eksperts veic vairāk nekā vienu novērojumu šajā augu grupā, ir būtiski, lai beigās būtu tikai viens datu ieraksts par katru šķirni, un tas nozīmē, ka apzīmējumam jābūt *G* (piemēram, augu garuma mērījums lauciņā – *MG*, lapu zaļās krāsas novērojums lauciņā – *VG*).

Ja jānovēro vairāki atsevišķi augi, lai novērtētu šķirnes izpausmi, tad piešķiramais apzīmējums ir burts *S* (tātad *VS* vai *MS*). Ierakstus ar datiem par atsevišķiem augiem glabā pa šķirnēm, lai izmantotu turpmākos aprēķinos, piemēram, veicot šķirnes vidējo vērtību aprēķinus (piemēram, vārpu garuma mērījums – *MS*, zālaugu cera formas vizuāls novērojums atsevišķiem augiem – *VS*). Atsevišķo augu skaits, kas šādos gadījumos jānovēro, ir norādīts III sadaļas 5. punktā.

Paskaidrojums par 2. pazīmi Koleoptile: antocianīna krāsojums

Antocianīna krāsojuma noteikšanas metode

Graudu skaits pārbaudei 20 graudi atšķirīguma pārbaudei, 100 graudi viendabīguma pārbaudei.

Graudu sagatavošana Novietojiet graudus, kas neatrodas miera periodā, uz samitrināta filtrpapīra un dīgšanas laikā uzlieciet tiem Petri trauciņa vāku.

Vieta Laboratorija vai siltumnīca

Gaisma Kad koleoptiles tumsā sasniegušas apmēram 1 cm garumu, tās uz 3–4 dienām novieto nepārtrauktā 12 00015 000 luksu spožā mākslīgā gaismā (ekvivalents dienas gaismai).

Temperatūra 15–20 °C

Novērtēšanas laiks Koleoptiles pilnīgi attīstījušās (apmēram 1 nedēļas laikā) 9.–11. stadijā.

Novērtēšanas skala Skatīt 2. pazīmi pazīmju tabulā.

Piezīme Vērtējot atšķirīgumu, vismaz divas paraugšķirnes jāiekļauj kā kontrolšķirnes.

Paskaidrojums par 3. pazīmi Augs: cera forma

|  |  |  |  |  |  |
| --- | --- | --- | --- | --- | --- |
|  | **1 –** stāva | | | | |
|  | **3 –** pusstāva | | | |
|  | | **5 –** vidēja | | |
|  | | | **7 –** pusklājeniska | |
|  | | | | **9 –** klājeniska |

Cera forma jānovērtē vizuāli pēc lapu un sānu dzinumu novietojuma. Jāizmanto leņķis, ko veido ārējās lapas un sānu dzinumi pret iedomātu vertikālu asi.

Paskaidrojums par 4. pazīmi Augs: augu ar noliektu karoglapu sastopamības biežums

1 visas karoglapas ir taisnas

3 apmēram 1/4 augu ar noliektām karoglapām

5 apmēram 1/2 augu ar noliektām karoglapām

7 apmēram 3/4 augu ar noliektām karoglapām

9 visas karoglapas ir noliektas

Paskaidrojums par 11. pazīmi Stiebrs: augšējā posma apmatojuma blīvums

|  |  |  |  |  |
| --- | --- | --- | --- | --- |
|  |  |  |  |  |
| nav vai ir ļoti mazs | mazs | vidējs | liels | ļoti liels |

Paskaidrojums par 13. pazīmi Vārpa: akotu sadalījums

|  |  |  |
| --- | --- | --- |
|  |  |  |
| akoti vārpas galotnē | vārpa pa pusei klāta ar akotiem | vārpa pilnībā klāta ar akotiem |

Paskaidrojums par 15. pazīmi Apakšējā plēksne: pirmā knābja garums

|  |  |  |  |  |
| --- | --- | --- | --- | --- |
|  |  |  |  |  |
| 1  ļoti īss | 3  īss | 5  vidējs | 7  garš | 9  ļoti garš |

Paskaidrojums par 20. pazīmi Grauds: fenola iekrāsojums

Fenola reakcijas noteikšanas metode

Graudu skaits pārbaudei 20 graudi atšķirīguma pārbaudei, 100 graudi viendabīguma pārbaudei Graudi nedrīkst būt ķīmiski apstrādāti.

Aprīkojums Petri trauciņi (aptuveni 9 cm diametrā).

Graudu sagatavošana Graudus mērcē krāna ūdenī no 16 līdz 20 stundām, tad nosusina un nolej lieko ūdeni, novieto graudus ar rievu uz leju un trauciņam uzliek vāku.

Šķīduma koncentrācija Vienprocentīgs fenola šķīdums (tikko sagatavots).

Šķīduma daudzums Graudiem jāatrodas fenola šķīdumā par aptuveni 3/4.

Vieta Laboratorija

Gaisma Dienasgaisma; ārpus tiešiem saules stariem.

Temperatūra 18–20°C

Novērtēšanas laiks 4 stundas (pēc šķīduma pievienošanas).

Novērtēšanas skala Skatīt 25. pazīmi pazīmju tabulā.

Piezīme Kā kontroles šķirne jāiekļauj vismaz viena no paraugšķirnēm.

Paskaidrojums par 23. pazīmi Veģetācijas tips

Veģetācijas tips jānovērtē pavasarī apsētā lauciņā. Kad pilnībā nobriedusi visvēlākā vasaras tipa šķirne (*Eucarpia* decimālkoda 91/92. stadija), jānovērtē attiecīgās šķirnes sasniegtā augšanas stadija. To, kā noteikt izpausmes pakāpes, skatīt tabulā.

Ziemas tips (ziemāji) Augi ir sasnieguši ne augstāku stadiju par *Eucarpia* decimālkoda 45. stadiju (karoglapu makstis piebriedušas).

Starpforma Augi pārsnieguši *Eucarpia* decimālkoda 45. stadiju — parasti tie ir pārsnieguši 75. stadiju un sasnieguši ne augstāku stadiju par 90. stadiju.

Vasaras tips (vasarāji) Augi pārsnieguši *Eucarpia* decimālkoda 90. stadiju.

# ATTĪSTĪBAS STADIJU DECIMĀLKODS

|  |  |  |  |  |
| --- | --- | --- | --- | --- |
| **Divciparu kods** | **Vispārīgs apraksts** | **Fīka skala** | | **Papildu piezīmes par kviešiem, miežiem, rudziem, auzām un rīsiem** |
| 00  01  02  03  04  05  06  07  08  09 | Dīgšana  Sausas sēklas  Sēklas sāk piesātināties ar mitrumu  -  Sēklas piesātinājušās ar mitrumu  -  No grauda parādās dīgļsakne  -  No grauda parādās dīgļuzmava (koleoptile)  -  Koleoptiles galā redzama lapa |  |  |  |
| 10  11  12  13  14  15  16  17  18  19 | Dīgstu augšana (attīstība)  Pirmā lapa izaugusi cauri koleoptilei  Pirmā lapa atvērusies (1)  2 lapas atvērušās  3 lapas atvērušās  4 lapas atvērušās  5 lapas atvērušās  6 lapas atvērušās  7 lapas atvērušās  8 lapas atvērušās  9 vai vairāk lapas atvērušās |  |  | 1 – Redzama otrā lapa (mazāk nekā 1 cm)  Atvērušies 50 % lapu plātnīšu |
| 20  21  22  23  24  25  26  27  28  29 | Cerošana  Tikai galvenais dzinums  Galvenais dzinums un 1 sānu dzinums  Galvenais dzinums un 2 sānu dzinumi  Galvenais dzinums un 3 sānu dzinumi  Galvenais dzinums un 4 sānu dzinumi  Galvenais dzinums un 5 sānu dzinumi  Galvenais dzinums un 6 sānu dzinumi  Galvenais dzinums un 7 sānu dzinumi  Galvenais dzinums un 8 sānu dzinumi  Galvenais dzinums un 9 vai vairāki sānu dzinumi | 3 | 2 | Šī sadaļa izmantojama, lai papildinātu ierakstus no citām tabulas iedaļām – “Paralēlie kodi”. |
| 30  31  32  33  34  35  36  37  38  39 | Stiebrošana (stiebra stiepšanās garumā)  Pseidostiebra pacelšanās vertikālā stāvoklī (2)  Konstatējams 1. mezgls  Konstatējams 2. mezgls  Konstatējams 3. mezgls  Konstatējams 4. mezgls  Konstatējams 5. mezgls  Konstatējams 6. mezgls  Karoglapas parādīšanās  -  Karoglapas mēlītes/austiņas parādīšanās | 4-5  6  7  8  9 |  | Rīsiem: veģetatīvās aizkavēšanās fāze  Posmu veidošanās stadija  Stiebru mezgli virs cerošanas mezgla  Stadija pirms vārpas/skaras piebriešanas karoglapas makstī  Rīsiem: pretējās austiņas |
| 40  41  42  43  44  45  46  47  48  49 | Vārpas/skaras piebriešana karoglapas makstī  -  Karoglapas maksts paplašināšanās  -  Karoglapas maksts sāk piebriest  -  Karoglapas maksts piebriedusi  -  Karoglapas maksts atveras  -  Redzami pirmie akoti | 10 | 10.1 | Neliels ziedkopas palielinājums; vārpas/skaras piebriešanas fāzes sākums  Vārpas/skaras piebriešanas fāzes vidus  Vārpas piebriešanas fāzes beigas  Tikai akotainām formām |
| 50  51  52  53  54  55  56  57  58  59 | Ziedkopas parādīšanās  Ziedkopas pirmā vārpiņa tikko redzama  Parādījusies 1/4 ziedkopas  Parādījusies 1/2 ziedkopas  Parādījušās 3/4 ziedkopas  Ziedkopa parādījusies pilnībā | *N*  *S*  *N*  *S*  *N*  *S*  *N*  *S*  *N*  *S* | 10.2  10.3  10.4  10.5 | *N* = labības, ar nevienmērīgu attīstību  *S* = labības, ar vienmērīgu attīstību |
| 60  61  62  63  64  65  66  67  68  69 | Ziedēšana  Ziedēšanas sākums  -  -  Ziedēšanas vidus  -  -  Ziedēšanas beigas | *N*  *S*    *N*  *S*    *N*  *S* | 10.51  10.52  10.53 | Miežiem grūti konstatējams.  Rīsiem: parasti tūlīt seko skaru plaukšanai. |
| 70  71  72  73  74  75  76  77  78  79 | Piengatavība  -  Graudam ūdeņaina konsistence  -  Agrā piengatavība  -  Vidējā piengatavība  -  Vēlā piengatavība  -  - |  | 10.54  11.1 | Graudu saspiežot starp pirkstiem, ūdeņainajā endospermā samanāma cietvielu palielināšanās. |
| 80  81  82  83  84  85  86  87  88  89 | Vaskgatavība (dzeltengatavība)  -  -  -  Vaskgatavības sākums  -  Mīkstā vaskgatavība  -  Cietā vaskgatavība  -  - |  | 11.2 | Iespiedums ar nagu nesaglabājas.  Iespiedums ar nagu saglabājas, ziedkopa zaudē hlorofilu. |
| 90  91  92  93  94  95  96  97  98  99 | Nogatavošanās  -  Grauds ciets (grūti pārdalīt ar īkšķa nagu) (3)  Grauds ciets (tajā vairs nevar iespiest robu ar īkšķa nagu) (4)  Dienā graudi viegli atdalās no vārpas  Pārgatavība, salmi sausi un viegli lūst  Sēklas miera stāvoklī  Dzīvotspējīgas sēklas ar 50 % dīgtspēju  Beidzies sēklu primārais miera periods  Iestājas sēklu sekundārais miera periods  Sēklu sekundārais miera periods beidzies |  | 11.3  11.4 | Rīsiem: nogatavojušās galējās vārpiņas  Rīsiem: nogatavojušies 50 % vārpiņu  Rīsiem: nogatavojušies vairāk nekā 90 % vārpiņu  Graudu zuduma risks, tiem izbirstot |
| T1  T2  T3  T4  T5  T6  T7  T8  T9 | Pārstādīšana un atjaunošanās (tikai rīsiem)  Dīgstu izcelšana  -  Iesakņošanās  -  -  -  Dzinumu atjaunošanās  -  Veģetatīvās attīstības atjaunošanās |  |  |  |

Piezīmes par graudaugu attīstības stadiju decimālkodu tabulu

1. Stadija, kad siltumnīcā dīgstus inficē ar rūsu.
2. Attiecas tikai uz tiem graudaugiem, kam cera forma cerošanas fāzes sākumā ir klājeniska vai pusklājeniska.
3. Gatavība siešanai kūlīšos (graudu mitrums aptuveni 16 %). Stipri samazinājies hlorofila daudzums ziedkopā.
4. Gatavības pakāpe novākšanai ar kombainu (graudu mitrums mazāks par 16 %).
5. Optimālais ražas novākšanas laiks.

**II PIELIKUMS**

|  |  |  |  |  |  |  |  |
| --- | --- | --- | --- | --- | --- | --- | --- |
| \\10.94.8.22\kopeja\EN - LV\Directory tulkojumi\Dažādi\L12634\media\image16.jpeg  **TEHNISKĀ ANKETA**  Jāaizpilda saistībā ar pieteikumu Kopienas augu šķirņu aizsardzībai. Lūgums atbildēt uz visiem jautājumiem. Ja kāds jautājums būs atstāts bez atbildes, netiks piešķirts pieteikuma iesniegšanas datums. Ja kāds lauks/jautājums neattiecas uz konkrēto gadījumu, lūgums to norādīt. | | | | | | | |
| 1. **Botāniskais taksons:** tās ģints, sugas vai pasugas nosaukums, kurai šķirne ir piederīga, un vispārpieņemtais nosaukums   ***X Triticosecale Witt.***  *TRITIKĀLE* | | | | | | | |
| 1. **Pieteikuma iesniedzējs(-i):** vārds(-i), uzvārds(-i) un adrese(-es), tālruņa un faksa numurs(-i), e-pasta adrese un attiecīgā gadījumā pilnvarotā pārstāvja vārds, uzvārds un adrese | | | | | | | |
| 1. **Šķirnes nosaukums**   a) Ja ir, – priekšlikums par šķirnes nosaukumu:  b) Pagaidu apzīmējums (selekcionāra piešķirtais apzīmējums): | | | | | | | |
| 1. **Informācija par šķirnes izcelsmi, uzturēšanu un pavairošanu** 2. **Šķirnes selekcija, uzturēšana un pavairošana**   Lūgums norādīt selekcijas shēmu, vecākaugus un citu attiecīgo informāciju. | | | | | | | |
| 1. **Šķirnes ģeogrāfiskā izcelsme**: reģions un valsts, kurā šķirne audzēta vai atklāta un attīstīta | | | | | | | |
| 1. **Vai informācija par datiem, kas attiecas uz hibrīdšķirņu elementiem, tostarp datiem, kas attiecas uz to audzēšanu, uzskatāma par konfidenciālu?**  |  |  | | --- | --- | | [ ] JĀ | [ ] NĒ |   Ja atbilde ir “JĀ”, lūgums norādīt šo informāciju pievienotajā veidlapā par konfidenciālo informāciju.  Ja atbilde ir “NĒ”, lūgums sniegt informāciju par datiem, kas attiecas uz hibrīdšķirņu elementiem, tostarp datiem, kas attiecas uz to audzēšanu:  Audzēšanas shēma (kā pirmo norādīt sievišķo elementu): | | | | | | | |
| 1. **Par šķirni norādāmās pazīmes** (numurs iekavās attiecas uz atbilstošo pazīmi, kas norādīta *CPVO* protokolā; lūgums atzīmēt to izpausmes pakāpi, kura atbilst vislabāk). | | | | | | | |
| **Pazīmes** | | | | **Paraugšķirnes** | | | **Vērtējums (balles)** |
| **5.1**  **(1)** | **Ploiditāte** | | | | | | |
|  | tetraploīda  heksaploīda  oktoploīda | | | *Tricolor; -* | | | 4 [ ]  6 [ ]  8 [ ] |
| **5.2**  **(6)** | **Vārpošana (pirmā vārpiņa redzama uz 50 % vārpu)** | | | | | | |
|  | ļoti agra  agra  vidēja  vēla  ļoti vēla | | | *Curtido; -*  *Tricolor; -*  *Calao; -*  *Lasko*  *Pinokio* | | | 1 [ ]  3 [ ]  5 [ ]  7 [ ]  9 [ ] |
| **5.3**  **(11)** | **Stiebrs: augšējā posma apmatojuma blīvums (11. pazīme)** | | | | | | |
|  | nav vai ir ļoti mazs  mazs  vidējs  liels  ļoti liels | | | *Trimaran; -*  *Galtjo; -*  *Carnac; -*  *Magnat; -* | | | 1 [ ]  3 [ ]  5 [ ]  7 [ ]  9 [ ] |
| **5.4**  **(12)** | **Augs: garums (stiebrs, vārpa un akoti)** | | | | | | |
|  | ļoti īss  īss  vidējs  garš  ļoti garš | | | *Trili Uno; -*  *Calao; -*  *Alamo; -* | | | 1 [ ]  3 [ ]  5 [ ]  7 [ ]  9 [ ] |
| **5.5**  **(16)** | **Apakšējā plēksne: apmatojums uz ārējās virsmas (vārpiņa vārpas vidējā trešdaļā)** | | | | | | |
|  | nav  ir | | | *Carnac; -*  *Tricolor; Bacum* | | | 1 [ ]  9 [ ] |
| **5.6**  **(20)** | **Grauds: fenola iekrāsojums** | | |  | | |  |
|  | nav vai ir ļoti gaišs  gaišs  vidējs  tumšs  ļoti tumšs | | | *SW Talentro; -*  *Tricolor; -*  *Cedro; -*  *Gatltjo; -*  *Binova; -* | | | 1 [ ]  3 [ ]  5 [ ]  7 [ ]  9 [ ] |
| **5.7**  **(21)** | **Veģetācijas tips** | | |  | | |  |
|  | ziemas tips (ziemāji)  starpforma  vasaras tips (vasarāji) | | | *Trimaran; -*  *Filius; Arc en Ciel*  -; *Abaco* | | | 1 [ ]  2 [ ]  3 [ ] |
| **6.** | **Līdzīgas šķirnes un atšķirības no šīm šķirnēm** | | | | | | |
| Līdzīgas šķirnes nosaukums | | Pazīme, pēc kuras līdzīgā šķirne atšķiras1) | | Līdzīgas šķirnes izpausmes pakāpe | | | Kandidātšķirnes izpausmes pakāpe |
| \_\_\_\_\_\_\_\_\_\_\_\_\_\_\_\_\_\_\_\_\_  1) Ja abu šķirņu izpausmes pakāpes ir identiskas, lūgums norādīt atšķirības lielumu. | | | | | | | |
| **7. Papildu informācija, kas var palīdzēt atšķirt šķirni**  **7.1. Noturība pret kaitēkļiem un slimībām** | | | | | | | |
| **7.2. Īpaši nosacījumi šķirnes pārbaudei**  [ ] JĀ, lūgums norādīt  [ ] NĒ | | | | | | | |
| **7.3. Cita informācija**  [ ] JĀ, lūgums norādīt  [ ] NĒ | | | | | | | |
| **8. Par *GMO* nepieciešamā informācija**  Padomes 2001. gada 12. marta Direktīvas EK/2001/18 2. panta 2. punkta izpratnē šī šķirne ir ģenētiski modificēts organisms (*GMO*). | | | | | | | |
| [ ] JĀ | | | [ ] NĒ |  | | | |
| Ja atbilde ir “jā”, lūdzu, pievienojiet atbildīgo iestāžu izsniegta rakstiska apstiprinājuma kopiju, kas apliecina, ka saskaņā ar Pamata Regulas 55. un 56. pantu šķirnes pārbaude saskaņā ar iepriekš minētās direktīvas normām neapdraud apkārtējo vidi. | | | | | | | |
| **9. Informācija par pārbaudāmo augu materiālu**  **9.1.**Šķirnes pazīmes vai vairāku pazīmju izpausmes var ietekmēt tādi faktori kā kaitēkļi un slimības, ķīmiska apstrāde (piem., augšanas kavētāji vai pesticīdi), audu kultūras ietekme, atšķirīgi potcelmi, atvases, kas no auga ņemtas dažādās attīstības fāzēs, u.c.  **9.2.**Augu materiāls nedrīkst būt apstrādāts tā, ka apstrāde varētu ietekmēt šķirnes pazīmju izpausmes, javien šādu apstrādi neatļauj vai nepieprasa kompetentās iestādes. Ja stādāmais materiāls šādi apstrādāts, jāsniedz sīks apstrādes apraksts. Lūdzu, atbilstoši savai kompetencei norādiet, vai pārbaudāmais augu materiāls ir apstrādāts kādā no šiem veidiem: | | | | | | | |
| a) ar mikroorganismiem (piemēram, vīrusiem, baktērijām, fitoplazmu)  b) ķīmiski (piemēram, ar augšanas kavētājiem vai pesticīdiem)  c) ar audu kultūrām  d) ar citiem faktoriem  Lūdzu, aprakstiet sīkāk atbildes, kurās esat norādījuši “jā”. | | | | | | [ ] JĀ  [ ] JĀ  [ ] JĀ  [ ] JĀ | [ ] NĒ  [ ] NĒ  [ ] NĒ  [ ] NĒ |
| **10. Iespējamā tehniskās pārbaudes vieta**  Ja šīs kandidātšķirnes tehnisko pārbaudi organizēs *CPVO*, jārēķinās ar vairāk nekā vienu pārbaudes biroju, kam *CPVO* uzticējis veikt šīs pārbaudes un kas būtu piemērots jūsu šķirnes augšanas apstākļiem. Šajā gadījumā *CPVO* lemj par tehniskās pārbaudes vietu, bet jūs varat izteikt priekšlikumu, kurā pārbaudes birojā vēlētos šķirni pārbaudīt. Pieejamie pārbaudes biroji, kam uzticēta šīs sugas pārbaude, ir atrodami *CPVO* oficiālā izdevuma speciālajā laidienā *S2* tīmekļa vietnē http://www.cpvo.europa.eu/main/en/home/documents-and-publications/s2-gazette | | | | | | | |
| Es/mēs paziņoju(-am), ka saskaņā ar visu manā/mūsu rīcībā esošo informāciju šajā veidlapā sniegtā informācija ir pilnīga un pareiza. | | | | | | | |
| Datums: | | | Paraksts: | | Vārds, uzvārds: | | |

[Dokumenta beigas]

|  |  |  |  |  |
| --- | --- | --- | --- | --- |
| (a) mikroorganismi (piemēram, vīrusi, baktērijas, fitoplazma) | [ | ] JĀ | [ | [ ] NĒ |
| (b) ķīmiska apstrāde (piemēram, augšanas kavētāji vai pesticīdi) | [ | ] JĀ | [ | [ ] NĒ |
| (c) audu kultūras | [ | ] JĀ | [ | [ ] NĒ |
| (d) citi faktori | [ | ] JĀ | [ | [ ] NĒ |

Lūdzu, aprakstiet sīkāk atbildes, kurās esat norādījuši “JĀ”

1. Paskaidrojumi par optimālo novērošanas stadiju ir sniegti 1. pielikuma sadaļā “Paskaidrojumi un metodes”. Parauga lielums un novērošanas metode katras pazīmes novērtēšanai ir norādīta ar burtiem un cipariem. Paskaidrojumi ir sniegti sadaļas “Paskaidrojumi un metodes” 1. pielikumā. [↑](#footnote-ref-1)
2. Noteiktām pazīmēm ir norādītas dažādas ziemas un vasaras tritikāles paraugšķirnes , atdalot tās ar semikolu. Vasaras tritikāles šķirnes ir norādītas aiz semikola. Paraugšķirnes ir tikai norādei, var izmantot arī citas. [↑](#footnote-ref-2)
3. Skatīt paskaidrojumus 1. pielikuma sadaļā “Paskaidrojumi un metodes”. [↑](#footnote-ref-3)